runetrust/blame-folketinget-dk huggingface dataset:
Anne Grete Holmsgaard (SF), 2005-06-07:
Nu var det meget svært for os at få et klart svar fra Dansk Folkeparti på det her, men det er jo ikke nogen hemmelighed for nogen i det her Folketing eller for den sags skyld nogen i befolkningen, at i hvert tilfælde en del af Dansk Folkeparti i virkeligheden ikke kan fordrage menneskerettighederne, simpelt hen ikke kan fordrage dem og mener, at de aldrig burde have været der.
Lars Boje Mathiesen (NB), 2020-05-28:
Nu nævner man det der med de ting fra Erhvervsstyrelsen, så jeg kunne godt tænke mig at spørge, om man fra regeringens side har planer om også at udvide det her til måske f.eks. at dække de steder, som Slots- og Kulturstyrelsen dækker, for der er jo også nogle ting på kulturområdet og nogle store hjælpepakker der, hvor der også er rigtig, rigtig mange penge i spil.
Peter Christensen (V), 2011-06-21:
Det er klart, at vi vil overholde Schengenreglerne, men jeg betvivler bare præmissen for diskussionen, nemlig at vi skal svare på, hvad der sker, hvis Kommissionen eventuelt måtte være uenig i den danske fortolkning af, hvad der er muligt inden for Schengensamarbejdet.
Lennart Damsbo-Andersen (S), 2013-10-10:
Derfor skal den nye statsborgerskabsprøve i højere grad handle om hverdagslivet i Danmark på arbejdsmarkedsområdet, på uddannelsesinstitutionerne, i fritidslivet – om det samfund, som vi alle er en del af, og som nye danskere skal integreres i.
Inger Støjberg (UFG), 2021-06-01:
Jeg mener ganske enkelt ikke, at det kan sammenstilles, bl.a. fordi anklagen jo bliver rejst i så fuld offentlighed, som den gør, og for snurrende kameraer, og derfor synes jeg sådan set også, at forsvaret burde blive vist for snurrende kameraer, så man netop selv kan dømme.
Svend Auken (S), 1999-05-20:
Endvidere finder udvalget, at såfremt reduktionen skal gå hurtigere end de 5-10 år eller reduceres mere end de 31-43 pct., plus hvad der kan findes, kan vi andre lægge til, men altså udvalget finder, at hvis man skal gøre det mere end de 31-43 pct., så kan det have væsentlige økonomiske konsekvenser for såvel jordbrug som samfund.
Pernille Rosenkrantz-Theil (EL), 2005-05-27:
Netop med konstateringen af, at enlige, hvad enten de er homoseksuelle eller heteroseksuelle, er i stand til at varetage barnets tarv, mener jeg sådan set også, at det er logik for burhøns, at to voksne mennesker er i stand til at drage omsorg og kærlighed for et barn.
Sandra Elisabeth Skalvig (LA), 2025-05-28:
Men har du bopæl i udlandet – og i den forstand kan man sådan set altid have været bosat i udlandet, og det vil sige, at man har en mindre relation til Danmark – så er du faktisk under nogle regler, der betyder, at du har nogle lempeligere danskkundskabskrav, for du skal som udgangspunkt ikke bestå danskprøve 3, og at du er undtaget fra kravet om indfødsretsprøve.
Peder Hvelplund (EL), 2022-06-09:
Vi må jo bare konstatere, at erfaringerne med offentlighedsloven har vist, at ministerbetjeningsreglen bliver anvendt langt mere end forventet som begrundelse for at begrænse aktindsigt, og det har medført en væsentlig indskrænkning i retten til aktindsigt.
Jens Peter Vernersen (S), 2002-05-07:
Men hovedanken i hele det her spørgsmål er jo det, som jeg så må gentage en ekstra gang, nemlig den vilkårlighed, den tilfældighed, der er. Men det er helt åbenbart noget, som er liberalistisk ideologi: De, der køber det der dyre hus, de skal slippe.
Anita Bay Bundegaard (RV), 2001-03-21:
De skal ikke bare have slettet deres afdrag, som de ikke kan betale, men hovedstolen kommer væk, så disse lande får en kreditværdighed, der gør, at de - og det er hele baggrunden for initiativet - faktisk kan komme til at føre en økonomisk og socialt meget fornuftig politik, så det netop er de fattigste, gældseftergivelsen kommer til gode. Så mener hr. Jens Hald Madsen, at ministeren siger, at 100 mio. kr. ikke har nogen effekt.
Kim Andersen (V), 2014-02-25:
Det skal vi tage højde for, men vi skal gøre det på en balanceret måde, og derfor synes vi faktisk, at det her lovforslag er udtryk for, at vi nationalt lever op til internationale krav på området, men at vi gør det på en balanceret måde, så vi ikke stiller danske finansielle virksomheder og dermed også generelt dansk erhvervsliv ringere, end man gør i landene omkring os.
Lars Løkke Rasmussen (V), 2002-10-31:
Jeg står med det her ikke og lægger op til sådan det store forkromede forebyggelsesforlig eller andet, for jeg tror slet ikke, at emneområdet som sådan egner sig til det, men jeg synes, det kunne være nyttigt, hvis vi på et tidspunkt i kølvandet på det første strategipapir om diabetes, som jeg annoncerede i mit første indlæg, tog det, man vel uden for dette rum ville kalde en sludder over en kop kaffe om nogle af disse temaer.
Per Stig Møller (KF), 2008-04-09:
Det drøftes jo næsten alle steder, hvordan man skal forholde sig til selve åbningsceremonien, altså ikke dette med at boykotte legene, sportsfolkene skal have deres lege, og der skal alle kunne komme, men om man skal fejre det ved en åbningsceremoni, hvis man har ignoreret EU,
Merete Dea Larsen (DF), 2018-10-11:
Der skal ikke herske nogen tvivl om, at Dansk Folkeparti er pænt ærgerlig over de store summer, det koster samfundet at komme ghettoer til livs, og finansiering er altid svært, da det altid vil påvirke noget, når der tages noget fra nogen og gives til andre.
Peter Skaarup (DF), 2001-04-06:
Nej, det skal vi vel ikke, og det var lige præcis det, den konservative partileder, hr. Bendt Bendtsen, gav udtryk for og derfor inspirerede Dansk Folkeparti til at fremføre en gammel kongstanke, nemlig at indføre visumpligt over for lande, der eksporterer kriminalitet.
Helle Sjelle (KF), 2002-04-19:
Ser man på kendsgerningerne, må man desværre konkludere, at det på visse afgørende områder halter en hel del med at realisere drømmen om, at mænd og kvinder får lige muligheder. Det sker med jævne mellemrum, at medierne kan servere en ny undersøgelse om ligestillingsproblemer.
Kristian Thulesen Dahl (DF), 2008-06-11:
Udgangspunktet har været en undren over, at man på en og samme tid kan mene, at vi ikke på nogen måde må blande os i, hvad der foregår i Grønland, fordi det drejer sig om rent grønlandske, interne forhold, mens det er helt naturligt for vores grønlandske venner at være dybt engagerede i meget detaljerede forhold her i Danmark.
Thor Pedersen (V), 2003-12-12:
var de gennemsnitlige engangsindtægter inden for de sidste 5 år af den tidligere regerings levetid 20 mia. kr., mens vores gennemsnit ligger på ca. 2 mia. kr. Det værste ved engangsindtægter er, som det også er sagt, at det i virkeligheden er en kreativitet, som medfører generationstyveri, når man tager nogle indtægter fra et efterfølgende år og fører dem over til det år, man befinder sig i, alene fordi det pynter på DAU
Karen Rønde (V), 2000-11-10:
Vil lovgivning mod billedpornografi i offentlige rum, eller hvad nu hr. Frank Dahlgaard forestiller sig, ikke blot komme til at virke som symbollovgivning, ikke mindst fordi pornoen i stigende grad formidles gennem medier, som for tiden undergår en rivende teknologisk udvikling, og som det derfor er meget vanskeligt at lovgive tidssvarende om? Jeg er med andre ord ikke sikker på, at Folketinget skal gå ind i et formynderskab af dette spørgsmål, så af ovennævnte grunde må Venstre afvise forslaget til vedtagelse. Til gengæld vil vi fremhæve det ansvar, den enkelte forælder har for at skærme sine børn mod pornografien.
Tom Behnke (FP), 1998-11-05:
Men det er i samme åndedrag meget nødvendigt for mig at understrege, at valget af sanktion selvfølgelig skal afhænge af personens alder, modenhed, gerningens karakter osv. osv. Men det, der er vigtigst for mig og for Fremskridtspartiet, er, at vi skal undgå, at der overhovedet er nogen, der kommer i fængsel, og det gør vi altså bedst ved at tage fat i dem første gang.
Niels Helveg Petersen (RV), 2003-05-08:
Det er jo fuldstændig afgørende for den videre fremtid i Irak, at vi får nye FN-beslutninger om en bred deltagelse i genopbygningen. Det Radikale Venstre vil meget opfordre til, at det bliver en hovedopgave for regeringen i de kommende dage.
Jesper Langballe (DF), 2006-05-10:
Kan nogen forklare mig, hvorfor i himlens navn vi nu skulle opgive de stramninger, som befolkningen tilslutter sig med fuld musik, og hvad der skulle få os til at sige, at nu glemmer vi både fortid og fremtid og lader udlændingepolitikken sejle igen ved at strø om os med permanente opholdstilladelser, som dengang R og S regerede?
Nadeem Farooq (RV), 2015-04-30:
Det tænker jeg at vi nok skal få lejlighed til at snakke om lige om lidt, men jeg vil gerne lige anholde noget andet: Hvis Venstre er så kritiske – og den kritik virker sådan meget direkte, og Venstre virker også indigneret over, at regeringen er kommet med det forslag, som den gjorde i går – så bør det vel være en enkel sag for Venstre at pege på, hvad Venstre så vil gøre i stedet for.
Michael Aastrup Jensen (V), 2021-04-21:
Det er jo også derfor, jeg på sin vis er stolt over de resultater, som Den Europæiske Menneskerettighedsdomstol har opnået, og at man har været med til at sikre det for en lang række europæere i bl.a. de tre værste lande, vi har, nemlig Rusland, Tyrkiet og Aserbajdsjan, i forhold til antal sager.
Jens Peter Vernersen (S), 2005-11-30:
»Vil ministeren oplyse baggrunden for, at rapporten om effektivisering af fødevare- og veterinærkontrollen dateret den 20. oktober 2005 blev tilbageholdt og først oversendt til Fødevareudvalget den 17. november, efter at spørgsmål 58, FLF, alm. del, var stillet,
Morten Østergaard (RV), 2020-04-29:
Jeg vil også starte med at takke for samarbejdet om mangt og meget i perioden her – ikke mindst om erhvervspakkerne og presset for, at der skete noget på kultur- og medieområdet, som næppe var kommet, hvis ikke vi havde samarbejdet godt, og også om, at vi nu får en åben og uvildig rådgivning til de næste faser.
Charlotte Dyremose (KF), 2004-05-28:
Der kan vel ikke herske megen tvivl om, at vi i Det Konservative Folkeparti synes, det er en rigtig god idé med fleksibilitet i børnepasningen, og det er jo også sådan, at Kristendemokraterne i beslutningsforslaget har citeret den konservative minister for at sige netop det. Vi ser meget gerne, at pasning og familieliv bliver indrettet så fleksibelt som overhovedet muligt til glæde og gavn for hele familien, men ikke mindst for de små poder.
Torsten Schack Pedersen (V), 2016-01-14:
Vi skal ikke alle sammen løbe rundt med en sølvhat på hovedet og frygte, at når mobiltelefonen ringer, går mikrobølgeovnen i gang – og andre spøjse ting, man kunne forestille sig, hvis der ikke er en sikkerhed for, at produkterne lever op til de standarder, der er, og ikke interagerer med hinanden.
Carolina Magdalene Maier (ALT), 2016-12-06:
Men sådan som jeg forstår det, som hr. Rune Lund sagde lige før, så handler det jo om, at hvis man både kan straffes for rådgivningen i sig selv og den eventuelle efterfølgende kriminel handling kan straffes, så skal bevisbyrden selvfølgelig løftes begge steder.
Annie Lunde Hansen (CD), 1998-12-11:
Derfor er vi i CD glade for, at ministeren i bemærkningerne til lovforslaget har fundet anledning til at præcisere, at kontrolbeføjelsen ikke vil kunne udøves i private boliger, med mindre det konstateres, at der foregår omsætning med fisk derfra. Med hensyn til spørgsmålet om kontrol vil jeg i øvrigt gentage, hvad jeg sagde i forbindelse med debatten om ministerens fiskeriredegørelse, som vi havde for ganske nylig her i salen.
Claus Larsen-Jensen (S), 1999-03-03:
Og da der er tale om en stor international indsats sammen med ulandsbistanden på yderligere 1 pct. af BNI, lægger vi i indsatsen særlig vægt på for det første, at der er kvalitet og resultater i alle former og dele af indsatsen, og for det andet, at befolkningens opbakning, forståelse for og engagement i Danmarks internationale indsats yderligere styrkes i de kommende år.
Claus Hjort Frederiksen (V), 2016-10-12:
Jeg noterer mig selvfølgelig, at der er blevet henvist til en politisk aftale om Togfonden DK af 30. juni 2016, og jeg antager, at der henvises til dokumentet »Konklusioner fra møde i forligskredsen bag Togfonden DK« af 30. juni 2016.
Frank Aaen (EL), 2010-05-20:
Det med, at medlemmerne positivt skal tilkendegive, at de vil give støtte, er det, vi henviser til, når vi siger, at det skal vedtages f.eks. på en generalforsamling eller af de kompetente forsamlinger i den pågældende fagforening, og så skal der være åbenhed om det, så medlemmerne har en chance for at kunne sige fra, hvis ikke de vil have det.
Jens Joel (S), 2015-02-05:
Derudover kommer der jo en dag efter udvindingen, og forslaget tager fat på den del, der handler om, hvordan vi sikrer, at det ikke er andre rettighedshavere eller skatteborgerne eller nogle andre, som efterfølgende ender med regningen for at pille ned og lukke, når man er færdig, om jeg så må sige.
Jens Christian Lund (S), 2007-10-03:
Jeg tror, at jeg kender sundhedsministeren godt nok til at vide, at det må være imod hans ånd, og at det må være imod statsministerens ånd, og jeg vil gerne have, at sundhedsministeren her i dette Folketing fra denne pult siger: Ja, det er jeg enig med hr. Jens Christian Lund i.
Maria Reumert Gjerding (EL), 2018-03-16:
Som jeg også hørte ordføreren sige fra talerstolen: frugt og grøntsager, juletræer, pyntegrønt, fint – i relation til der, hvor man kan købe det; ved vejen, hvor man kører for enden af indkørslen ind til det sted, hvor man kan køre ind og købe det.
Per Clausen (EL), 2005-06-07:
Her bliver der tit talt om de brodne kar og de enkeltstående skandaler, men i virkeligheden er en af de grundlæggende skandaler jo, at det ifølge EU-lovgivningen f.eks. er lovligt at transportere dyr i 24 timer, på trods af at stort set hele det danske Folketing, så vidt jeg har forstået, synes, at 8 timer må være rigeligt.
Jann Sjursen (KRF), 2003-01-16:
Jeg vil også godt sige, at i forhold til hele debatten om lovkvalitet synes jeg faktisk, at det her lovforslag specielt repræsenterer et ypperligt stykke arbejde fra regeringens og embedsmændenes side, idet det også udmærker sig ved, at man faktisk tager en diskussion op i selve lovforslaget, specielt om det meget vanskelige spørgsmål omkring videoafhøring af børn.
Rasmus Prehn (S), 2011-04-07:
Med hensyn til om vi ændrer de her ting, når vi kommer til, vil jeg sige, at det jo først og fremmest handler om at sikre realistiske økonomiske rammer, så vi kan få en ordentlig forebyggelse og en ordentlig sundhed, i stedet for at presse kommunerne yderligere og gøre de fattigste kommuner endnu fattigere.
Jens Rohde (V), 2004-03-31:
Det, jeg godt vil ind på, er, at når nu hr. Holger K. Nielsen i sin tale er så begejstret for FN, og det er FN, der skal definere, hvornår nok er nok osv., så forstår jeg ikke, at SF f.eks. ikke kunne støtte resolution 1511, hvor FN jo går ind, hvor verdenssamfundet jo går ind og beder om, at verden er med til at hjælpe med genopbygningen i Irak. I forhold til de lande, som hr. Holger K. Nielsen nævner, hvor der er diktatorer: Jamen der er jo ingen af dem, der er lavet resolutioner om ifølge kapitel 7.
René Christensen (DF), 2016-09-06:
Det er noget, der heldigvis på nuværende tidspunkt ikke har påvirket boligmarkedet negativt, men hvis der ikke kommer en løsning, som rækker fremad for dem, som skal ud at købe en bolig, eller som ejer en bolig, så de har en mulighed for at se både 10, 15 og 20 år frem og planlægge deres økonomi, så har vi en udfordring på boligmarkedet.
Jacob Buksti (S), 2003-11-27:
Når nu Venstres ordfører går så meget op i, at Venstre ikke har hævet nogen afgift, vil Venstres ordfører så garantere, at resultatet af den følgning af grænseudviklingen, herunder afgiftsudviklingen i Tyskland, ikke resulterer i, at man hæver cigaretafgiften igen?
Lars Barfoed (KF), 2008-02-21:
Det er jo sådan, både når vi taler om efterretningstjenesten og om den øvrige politiindsats, at vi for nogle år tilbage bevilgede stigende midler, netop for at få 800 flere politifolk på gaden, samtidig med at vi har gennemført en politireform, der yderligere gennem omorganisering og effektivisering skulle betyde flere politifolk på gaden.
Peter Kofod (DF), 2023-12-05:
Jeg mener, det er en sag, der unægtelig har gjort skade på Danmarks renommé blandt andre efterretningstjenester ude i verden, og det er jo derfor, det er så væsentligt og vigtigt, at den her sag bliver undersøgt til bunds, men også på en måde, der betyder, at et meget bredt flertal i Folketinget bagefter vil kunne sige, at sagen er blevet undersøgt på en måde, så vi kan have fuld tillid til, at der er taget hånd om det, at der ikke er noget, som er gemt væk, og at der ikke er sket noget i processen, som man ikke kan stå ved, så vi på alle måder kan komme videre, når den her sag har været belyst.
Anders Samuelsen (RV), 2001-04-03:
Det er uhyre vanskeligt, for vi står i et dilemma, der hedder, at hvis vi skriver specifikt én bestemt løsningsmodel ind og kaster den ud i hovedet på alle, så gør vi jo egentlig også det, at vi udelukker os selv fra - potentielt set i hvert fald - at blive inspireret af nye og bedre løsningsmodeller.
Birthe Rønn Hornbech (V), 2009-04-17:
Vi vil simpelt hen ikke finde os i, at der er nogen, der forsøger at føre hverken den ene eller den anden krig til Danmark, men da det åbenbart kan være svært for nogle at forstå, har regeringen udarbejdet en handlingsplan om bekæmpelse af ekstremisme, og der er nedsat en tværministeriel arbejdsgruppe, der skal udarbejde en ny handlingsplan om ligebehandling inden udgangen af dette år.
Brian Mikkelsen (KF), 2000-02-10:
Hvis jeg inviterede mig selv som gæst til et andet land, ville jeg med det samme sørge for at lære det pågældende lands skikke, sprog, normer, mentalitet og kultur, så jeg kunne klare mig i det land, jeg havde inviteret mig selv til, og sådan er det altså også i denne situation.
Søren Kolstrup (EL), 1999-04-08:
Og den del af energibevægelsen, der har lidt nederlag ved det her, mener jeg er den del af energibevægelsen, der har stået for, at man skulle fastholde en decentral forsyning, og som har skelnet skarpt mellem de økonomiske omkostninger og det, man kunne kalde eltjenesteomkostningerne, og som har haft en helt anden samfundsforståelse for, hvordan man skulle gøre eltjenester op, og det er blevet ødelagt med markedsåbningen.
Christoffer Aagaard Melson (V), 2021-11-17:
Når en myndighed på den måde tager fejl og jeg som minister eller lokalpolitiker bliver opmærksom på, at der er begået en fejl, og man overhovedet ikke har overvejet, hvad det betyder at placere sådan en målgruppe her lige op ad en legeplads midt inde i et parcelhuskvarter, så har jeg også en forventning om – både i forhold til målgruppen og borgerne – at man som politiker med det øverste ansvar også er med til at rette op på det; altså at når man får kendskab til, at der er en myndighed, som gang på gang fortæller forkerte ting til borgere, og et byråd ikke vil tage den her debat om, om det er fagligt rigtigt, at man så også reagerer og sørger for, at man rent faktisk har nogle offentlige myndigheder, der taler sandt og kigger borgerne i øjnene, når man tager en beslutning, så vi kan debattere det på et åbent og oplyst grundlag.
Sophie Løhde (V), 2013-02-20:
Det er jo bare derfor, jeg synes, at det er lidt underligt, at man kunne gå til valg på at love, at der ikke skulle ligge nogen patienter på gangene, at der ikke skulle være overfyldte sengestuer, og at der skulle afsættes 1 mia. kr. hertil, og man lovede også at sænke belægningsprocenten med 1 procentpoint pr. år.
Thor Pedersen (V), 2006-12-07:
Så sagde jeg til dem, der kan fatte det og forstå det, at hvis man lægger tallene ind i en tusindårsmodel – og en tusindårsmodel er altså en, der går 1.000, 2.000, 3.000, 4.000, 5.000, 6.000, 10.000 år frem – og lægger en sådan eksponentialfunktion ind, at tallet stiger fra nul til 105 mia. kr. på halvandet år, og regner årtusinder frem, vil man kunne se, at vi kommer til at eje hele verden.
Finn Sørensen (EL), 2013-10-24:
Vi skal vel se i øjnene, at selv om vi kan og sikkert også vil imødekomme den kritik, der ligger i Rigsrevisionens rapport – jeg er overbevist om, at ministeren vil gøre alt, hvad der overhovedet er muligt – ligger det ikke inden for en overskuelig fremtid, at Danmark har og vil få ressourcerne til alene at kunne møde de miljøkatastrofer og katastrofer i form af et krydstogtskib, der forliser, som måtte komme.
Meta Fuglsang (SF), 2011-01-14:
Jeg tror, der er rigtig mange kommuner, jeg tror, der er rigtig mange landkommuner, der vil føle sig noget pikeret over at høre ordføreren gennemgå, at der måske er nogle kommuner rundtomkring, der har en lille smule svært ved at prioritere og har været nødt til at nedskære lidt på nogle områder.
Rasmus Nordqvist (SF), 2021-02-11:
Diskussionen i dag har også været lidt på forskellige, lidt underlige niveauer: om vi forholder os til det præcise beslutningsforslag, som handler om, at vi skal lave en ny klimalov, hvor vi skal indregne transport af varer til Danmark, produktionen osv., eller om vi generelt snakker om, hvad vi gør i forhold til forbrug og det aftryk, som vores forbrug, som jo er højt i Danmark pr. borger, selvfølgelig har på klimaet.
Yildiz Akdogan (S), 2009-03-26:
Jo, men både Rumænien og Bulgarien har accepteret Kommissionens forslag om et bedre retsvæsen, og taget i betragtning, hvor stor en omvæltning der er påbegyndt i landene, peger ovennævnte punkter netop på, at udviklingen heldigvis går i den rigtige retning.
Susanne Clemensen (CD), 2001-05-22:
Vi ønsker at bruge penge på en udvikling af samarbejdet mellem skole og fritidsordning, så børnene på den ene side får et trygt og udviklende fritidsliv, og fritidsordningen på den anden side følger op på skolens undervisning ved at støtte børnene, f.eks. ved tilbud om lektiehjælp og andre aktiviteter, der støtter undervisningen i skolen, så alle elever får det bedst mulige udbytte af undervisningen.
Peter Skaarup (DF), 2012-01-17:
Jeg tror, at det er noget, regeringen skal arbejde med, ikke bare inden for det her område, men inden for andre områder, nemlig, at man kan stole på det, som de pågældende repræsentanter for regeringspartier siger før et valg, hvor de ikke sidder i regering, og efter et valg, hvor de så sidder i regering.
Line Barfod (EL), 2003-02-21:
Hvad er borgerens rettigheder, hvis der er en eller anden frist, der springer, eller man ikke får kundskab om noget, som man ellers har fået tilsendt e-mail om? Ellers har vi blot et enkelt spørgsmål i forbindelse med forslaget, og det handler om medlemmernes ret til at klage over afgørelser i a-kasserne til Arbejdsdirektoratet.
Lars Løkke Rasmussen (M), 2023-12-06:
Altså, vi har fra starten sagt, at Israel ifølge folkeretten har ret til selvforsvar, og så har vi så sagt, hvilket ligesom skaber indholdet af den forudgående sætning og kvalificerer den, at det selvfølgelig skal ske i fuld overensstemmelse med folkeretten, herunder den humanitære folkeret.
Marlene Ambo-Rasmussen (V), 2020-12-17:
Selv om antallet af flygtninge og migranter, der er kommet til Europa, er faldet siden masseflygtningestrømmen i 2015 og 2016, og heldigvis for det, så må vi konstatere, at der stadig væk er mange familier, der begiver sig ud på farlige og usikre rejser, der kan koste menneskeliv.
Søren Krarup (DF), 2011-05-03:
Sagen har to sider, for det første den, at det, som han er anklaget for, er nogle ord over et frokostbord til en julefrokost, hvor han har snakket frit til en, han troede var en samtalepartner, og så har denne samtalepartner, som tydeligvis har været ganske upålidelig, optaget ordene og uden overhovedet at forelægge dem for Lars Hedegaard offentliggjort dem som et interview med Lars Hedegaard.
Sophie Hæstorp Andersen (S), 2012-06-13:
Derfor vil jeg også bare spørge hr. Tom Behnke: Hvad er det for en helhedsløsning, som hr. Tom Behnke ser for sig, der med et slag skulle løse alle de problemstillinger, som hr. Tom Behnke har problematiseret her i dag med kriminalitet og urene stoffer og alt muligt andet?
Rasmus Jarlov (KF), 2016-05-10:
Der er nogle mennesker, der for ikke så mange år siden har købt de her kvoter, som skal opsiges – godt nok med et varsel – men jeg synes, det er urimeligt over for de mennesker, der har investeret i og regnet med at have de her kvoter, at vi siger, at det får de så alligevel ikke lov til at have.